Texas City

Texas City er en by i Texas. Den ligger like ved Mexicogolfen, ved sørvestre bredd av Galveston Bay.

Texas City er en travel dypvannshavn og her er det mange petroleumraffinerier og mye petrokjemisk industri. Ved folketellingen i 2010 hadde byen 45 099 innbyggere.  I fylket, Galveston County, var bare League City og Galveston mer folkerike.

I 1947 eksploderte to skip fullt av kjemikalier da de lå i havna i denne byen. Nærmere 600 mennesker ble drept, og flere tusen ble skadd. Byen opplevde også en kraftig orkan i 1915, som påførte byen store materielle skader.

Referanser

Byer i Galveston County
Byer i Texas